3. ลักษณะการประกอบธุรกิจ

3.1 ประวัติความเป็นมาและการเปลี่ยนแปลงและพัฒนาการที่สำคัญ

  พัฒนาการสำคัญของธุรกิจในกลุ่มบริษัทจากอดีตถึงปัจจุบันมีดังนี้

  ปี 2542 • วันที่ 9 กันยายน 2542 เปิดดำเนินการร้านอาหารญี่ปุ่น โออิชิ

  ปี 2544 • เปิดให้บริการร้านบะหมี่ญี่ปุ่นภายใต้ชื่อ โออิชิ ราเมน

  ปี 2545 • เปิดบริการร้านอาหารระบบสายพานสไตล์บุฟเฟต์ที่บริการทั้งข้าวปั้นหน้าต่างๆ
  และสุกี้หม้อไฟญี่ปุ่น ภายใต้ชื่อ ชาบูชิ

  ปี 2546 • เปิดดำเนินการครัวกลางแห่งใหม่ที่โรงงานนวนคร หน่วยผลิตอาหารและเครื่องดื่ม
  เพื่อสนับสนุนการขายภายในร้านค้าของบริษัท

-   เริ่มการผลิตเครื่องดื่มชาเขียวออกสู่ตลาดภายใต้ชื่อ โออิชิ กรีนที

  ปี 2547 • วันที่ 25 สิงหาคม 2547
  นำหุ้นสามัญเพิ่มทุนของบริษัทเข้าทำการซื้อขายในตลาดหลักทรัพย์แห่งประเทศไทย

-   เปิดบริการ โออิชิ แกรนด์ บุฟเฟต์ ที่สยามดิสคัฟเวอรี่

  ปี 2548 • เริ่มผลิตและจำหน่ายเครื่องดื่มน้ำผลไม้ผสมอะมิโนภายใต้ชื่อ อะมิโน โอเค

  ปี 2549 • เปิดดำเนินการโรงงานอมตะนคร

  ปี 2550 • ออกผลิตภัณฑ์ชาเขียวรสชาดำผสมมะนาว

  ปี 2551 • ออกผลิตภัณฑ์ใหม่กาแฟพร้อมดื่มภายใต้ชื่อ คอฟฟิโอ

-   บริษัท ไทยเบฟเวอเรจ จำกัด (มหาชน) เข้าเป็นผู้ถือหุ้นรายใหญ่ของบริษัท

  ปี 2552 • เปิดให้บริการร้านอาหารอุด้งและโซบะ Kazokutei แฟรนไชส์จากประเทศญี่ปุ่น

-   ปรับเปลี่ยนผลิตภัณฑ์ อะมิโน โอเค มาเป็น อะมิโน พลัส โดยปรับเปลี่ยนกลยุทธ์
    ทางการตลาดและจุดขายใหม่ทั้งหมด

  ปี 2553 • ออกเครื่องดื่มรสชาติใหม่ Goji Berry

-   ซื้อที่ดินเพิ่มเติมที่โรงงานนวนคร ทำให้มีพื้นที่เพิ่มขึ้นเป็น 61.5 ไร่

-   ได้รับบัตรส่งเสริมการลงทุนเพิ่มสำหรับสองโครงการคือ Cold Aseptic Filling และ
    UHT

  ปี 2554 • ออกเครื่องดื่มชาเขียวผสมน้ำผลไม้ Fruito

-   ออกเครื่องดื่มชาเขียวกระป๋องผสมโซดาเป็นครั้งแรกของประเทศไทย

-   เปิดร้านอาหาร Nikuya ยากินิกุ บุฟเฟต์ปิ้งย่างในสไตล์ญี่ปุ่น

  ปี 2555 • เปิดตัวผลิตภัณฑ์สาหร่ายทอดกรอบ “โอโนริ”

-   ออกเครื่องดื่มชาเขียวแบบกล่อง UHT ลายการ์ตูน “One Piece”

-   เปิดให้บริการร้านข้าวหน้าสไตล์ญี่ปุ่น “คาคาชิ”

-   ได้รับบัตรส่งเสริมการลงทุนสำหรับโครงการ Cold Aseptic Filling สายการผลิตที่ 2

-   ออกผลิตภัณฑ์ชาเขียวขวดแก้วแบบคืนขวด

โครงสร้างกลุ่มบริษัท โออิชิ กรุ๊ป จำกัด (มหาชน)

3.2 ภาพรวมการประกอบธุรกิจของบริษัทและบริษัทย่อย

  บริษัท โออิชิ กรุ๊ป จำกัด (มหาชน) และบริษัทย่อย ประกอบธุรกิจหลัก 2 ประเภท ได้แก่

  3.2.1 ธุรกิจร้านอาหารญี่ปุ่น มีทั้งหมด 9 แบรนด์ ดังนี้

  1) โออิชิ แกรนด์ (1 สาขา)

  โออิชิ แกรนด์ สาขาสยามดิสคัฟเวอรี่เซ็นเตอร์ ชั้น 2 ด้วยบรรยากาศบุฟเฟต์หรู
  รายการอาหารที่หลากหลายและหารับประทานได้ยาก เปิดให้บริการทั้งวัน
  จำกัดเวลาในการรับประทานไว้ที่ 3 ชั่วโมง ในราคาปัจจุบันท่านละ 699 บาท

  2) โออิชิ บุฟเฟต์ (17 สาขา)

  โออิชิ บุฟเฟต์ ให้บริการอาหารญี่ปุ่น เปิดให้บริการตลอดทั้งวันแบบไม่มีรอบการให้บริการ
  แต่จำกัดระยะเวลาการรับประทานไว้ที่ 1 ชั่วโมง 45 นาที ในราคาปัจจุบัน
  ท่านละ 499 บาท

  3) ชาบูชิ (68 สาขา)

  ชาบูชิ
  ให้บริการร้านอาหารบุฟเฟต์ที่ลำเลียงมาด้วยระบบสายพานให้ลูกค้าเลือกบริโภคโดยไม่จำกัดจำนวนในราคาย่อมเยา
  ทั้งนี้ ชาบูชิ เน้นการให้บริการอาหาร
  ซึ่งเป็นที่นิยมของชาวเอเชีย 2 ชนิดได้แก่ สุกี้หม้อไฟญี่ปุ่น (ชาบู-ชาบู) และข้าวปั้น
  และข้าวห่อสาหร่ายหน้าต่างๆ (ซูชิ) โดยเปิดให้บริการตลอดทั้งวัน และจำกัดระยะเวลา
  การรับประทานไว้ที่ 1 ชั่วโมง 15 นาที ในราคาปัจจุบันท่านละ 319 บาท

  4) โออิชิ ราเมน (42 สาขา)

  ธุรกิจร้านบะหมี่ญี่ปุ่นประเภทเส้นราเมนที่มีการพัฒนาสูตรการผลิตเส้นและสูตรปรุงน้ำซุปซึ่งเป็นเอกลักษณ์
  มีรสชาติเข้มข้น และปรุงขึ้นเพื่อให้ถูกปากคนไทย
  ทั้งเมนูญี่ปุ่นและเมนูรสจัดแบบไทยที่มีให้เลือกหลายรายการ

  5) โออิชิ เดลิเวอรี่ (7 สาขา)

  บริการจัดส่งอาหารญี่ปุ่นถึงบ้านที่หมายเลขโทรศัพท์ 1773 ในพื้นที่บริการ กรุงเทพมหานคร
  ปริมณฑล และกว่า 12 จังหวัดทั่วประเทศ ตั้งแต่เวลา 10.00 - 21.00 น.
  คิดค่าบริการจัดส่งครั้งละ 30 บาท เพื่อเพิ่มความสะดวกสบายแก่ลูกค้า
  สามารถชำระด้วยบัตรเครดิตได้เมื่อสั่งอาหารขั้นต่ำมูลค่า 500 บาท

  6) Kazokutei (9 สาขา)

  เป็นอีกหนึ่งธุรกิจแฟรนไชส์ที่บริษัทนำเข้ามาจากประเทศญี่ปุ่น เป็นร้านอาหารอุด้ง
  และโซบะเก่าแก่ดั้งเดิมของชาวโอซากามากว่า 60 ปี
  ด้วยความโดดเด่นในด้านสูตรลับของการทำเส้นอุด้งและโซบะที่สดใหม่ทุกวัน
  ประกอบกับซุปปลาสูตรลับแสนอร่อย
  จนกลายเป็นเอกลักษณ์ประจำร้าน

  7) Nikuya (6 สาขา)

  เป็นร้านอาหารบุฟเฟ่ต์ยากินิกุ ปิ้งย่างสไตล์ญี่ปุ่น ให้บริการด้วยวัตถุดิบคุณภาพดี
  ในราคาปัจจุบันท่านละ 479 บาท

  8) Kakashi (5 สาขา)

  ร้านข้าวหน้าสไตล์ญี่ปุ่นที่พิถีพิถันในทุกรายละเอียด ด้วยเมนูมากมายที่คัดสรรมาจากทั่วเกาะญี่ปุ่น
  ให้คุณได้อร่อยกับข้าวหน้าร้อนๆ พร้อมเสิร์ฟทันใจ ในเวลาราคาประหยัด

  9) Snack Shop (1 สาขา)

  คีออสจำหน่ายผลิตภัณฑ์ในเครือโออิชิทั้ง แซนวิช เครื่องดื่ม
  สาหร่ายทอดกรอบและอาหารแช่แข็งที่เพิ่มความสะดวกสบายให้แก่ลูกค้าในทุกโอกาส

ณ วันที่ 31 ธันวาคม 2555 บริษัทมีสาขาร้านอาหารรวมทั้งสิ้น 156 สาขาทั่วกรุงเทพฯ
และต่างจังหวัด อาทิ เชียงใหม่ พัทยา ชลบุรี สระบุรี ลพบุรี นครราชสีมา ขอนแก่น อุดรธานี
และภูเก็ต (จำนวน 154 สาขาที่ดำเนินการโดยบริษัท และอีก 2
สาขาเป็นธุรกิจแฟรนไชส์ในภูเก็ต)

3.2.2 ธุรกิจเครื่องดื่ม

บริษัทเป็นผู้ผลิตและจำหน่ายเครื่องดื่มต่างๆ และมีบรรจุภัณฑ์ที่หลากหลายดังต่อไปนี้

[]

3.3 โครงสร้างรายได้ของกลุ่มบริษัท

[]

  หมายเหตุ

  * บริษัท โออิชิ อินเตอร์เนชั่นแนล โฮลดิ้ง ลิมิเต็ด ได้จดทะเบียนจัดตั้งที่เขตบริหารพิเศษฮ่องกง
  แห่งสาธารณรัฐประชาชนจีน เมื่อวันที่ 21 พฤษภาคม 2555 เพื่อรองรับการขยายตัวของธุรกิจ
  ในต่างประเทศ ซึ่งอยู่ในระหว่างการจัดโครงสร้างการดำเนินการต่างๆ
  ยังมิได้มีรายได้จากการประกอบธุรกิจ

3.4 เป้าหมายการดำเนินธุรกิจ

  บริษัทมีเป้าหมายขยายสาขาประมาณปีละ 50 สาขา และจะเน้นเปิดร้านชาบูชิ
  ซึ่งกำลังได้รับความนิยมสูง เพื่อให้ครอบคลุมพื้นที่ให้บริการทั่วกรุงเทพฯ
  และต่างจังหวัดที่มีศักยภาพและมีกำลังซื้อสูง

  สำหรับเป้าหมายการเติบโตในตลาดเครื่องดื่มในปี 2556 นั้น
  บริษัทมีเป้าหมายที่จะรักษาความเป็นผู้นำ
  ในตลาดเครื่องดื่มชาเขียว พร้อมทั้งขยายฐานลูกค้าให้มากขึ้นกว่าเดิม ทั้งในและต่างประเทศ
  นอกจากนี้บริษัทมีแผนงานที่จะเพิ่มสินค้าเครื่องดื่มเพื่อสุขภาพใหม่ๆ
  เพื่อให้บริษัทมีแหล่งของรายได้เพิ่มหลายทางมากยิ่งขึ้น

  ตลาดส่งออก

  ประเทศที่มีสินค้า โออิชิ กรีนที จำหน่ายได้แก่ ลาว กัมพูชา พม่า มาเลเซีย เวียดนาม บรูไน
  สาธารณรัฐเช็ก อิหร่าน รัสเซีย อิสราเอล ออสเตรเลีย นิวซีแลนด์ สวิสเซอร์แลนด์ เดนมาร์ค
  บาร์เบโดส ฮังการี เนเธอร์แลนด์ และในปี 2556
  บริษัทได้ตั้งเป้าขยายการส่งออกเครื่องดื่มโออิชิ และอาหารแช่แข็ง
  ไปยังตลาดต่าง ๆ อีกหลายประเทศโดยผ่านเครือข่ายของบริษัท อินเตอร์เนชั่นแนล เบฟเวอเรจ
  โฮลดิ้งส์
  ลิมิเต็ด และบริษัท โออิชิ อินเตอร์เนชั่นแนล โฮลดิ้ง ลิมิเต็ด